
1.3. Pašreizējā situācija, problēmas un risinājumi
	Iebildums
Koordinācijas institūcijai iesniegtais VSIA “Strenču psihoneiroloģiskā slimnīca” vidēja termiņa darbības stratēģijas projekts (turpmāk – stratēģija), par kuru tika sniegts atzinums, saturēja atšķirīgu peļņas prognozi stratēģijas periodam, nekā norādīts anotācijā, līdz ar to atšķiras arī prognozējamais dividendēs izmaksājamais apmērs. Stratēģijā nebija norādīti plānoto investīciju finansējuma avoti, kā arī plānoto darbu izmaksas bija būtiski zemākas nekā dividendēs izmaksājamā summa, uz ko tika norādīts atzinumā, atsevišķi norādot, ka “stratēģijā iekļautā informācija nav pietiekama, lai virzītu Ministru kabinetā jautājumu par atšķirīgu dividendēs izmaksājamo peļņas daļu”. Pieņemot, ka pēc koordinācijas institūcijas atzinuma saņemšanas stratēģija tika būtiski koriģēta un papildināta, vienlaikus jāsecina, ka arī šobrīd koordinācijas institūcijai nav pietiekamas informācijas, lai saskaņotu rīkojuma projektu. Lūdzam skaidri un nepārprotami iekļaut stratēģijā informāciju par plānotajām investīcijām un to finansēšanas avotiem, norādot to katram projektam atsevišķi un katram stratēģijas perioda gadam, izdalot pozīcijas, kuras plānots finansēt no valstij piekritīgās stratēģijas perioda peļņas daļas. Atbilstoši koriģēto stratēģiju lūdzam pievienot anotācijai kā papildus dokumentu vai arī, ja stratēģija netiks pievienota, iekļaut šo informāciju anotācijā. Vēršam uzmanību, ka minētā informācija būs nepieciešama arī sniedzot informāciju par kapitālsabiedrības kārtējā pārskata gada darbības rezultātiem atbilstoši Ministru kabineta 2016. gada 9. februāra noteikumiem Nr. 95 „Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme” un to pielikumam.
Anotācijā ir norādīts "Vienlaikus Kapitālsabiedrība ir nekomerciāli orientēta un komercdarbība, peļņas gūšana un citi komerciālām kapitālsabiedrībām dabiski mērķi ir ar sekundāru nozīmi", bet lūdzam precizēt kapitālsabiedrības iedalījumu grupā atbilstoši VSIA “Strenču psihoneiroloģiskā slimnīca” valsts kapitāla daļu turētāja gaidu vēstulē minētajam - Slimnīca ir iekļauta valsts atkarīgu nekomerciālu valsts kapitālsabiedrību grupā.

3. Tiesību akta projekta ietekme uz valsts budžetu un pašvaldību budžetiem
	Iebildums
Negatīvu ietekmi uz valsts budžetu rada ne tikai dividendēs izmaksājamā peļņas daļa, kas netiks iemaksāta, bet arī uzņēmumu ienākumu nodoklis, kas šajā gadījumā netiks maksāts. Attiecīgi lūdzam koriģēt paredzamo ietekmi uz valsts budžetu, norādot gan plānojamās dividendes, gan nodokli.

